**Bli med på en morsom og uhøytidelig 5-kamp på Buhundens Nasjonaldag. Dette skal først og fremst være kjekt. Det er ikke nødvendig med noen forkunnskaper for å delta, men godt humør og mye latter er en styrke. Du velger selv om du vil ha line på hunden.**

**Øvelse 1: Apportering av potet**

Max poeng: Hunden sitter på plass, fører kaster potet, kommanderer apport, hunden henter potet, kommer direkte inn til fører og setter seg på plass med korrekt avlevering.

Alternativ 1: Hunden sitter på plass, fører kaster potet, kommander bli, hunden blir sittende, fører springer og henter potet og løper inn igjen til hunden og stiller seg på plass.

Alternativ 2: Hunden sitter på plass, fører kaster potet, hund og fører løper ut, hund plukker opp potet og begge løper tilbake og stiller seg opp i utgangsposisjonen.

**Øvelse 2: Slalåm**

Max poeng: Hunden på førers venstre side, fører kommander «slalåm», hunden går inn i slalåmen med første pinne på sin venstre side, gjennomfører slalåmen uten videre hjelp fra fører.

Alternativ 1: Hunden på førers venstre side, fører kommandere «slalåm» og hunden går inn i slalåmen med første pinne på sin venstre side., gjennomfører slalåm med hjelp av fører. Alle hjelpemidler tillat.

Alternativ 2: Hunden på førers venstre side, fører kommander «slalåm», både hund og fører går inn i slalåmen og jobber seg gjennom den med alle midler.

**Øvelse 3: Hopp**

Max poeng: Hunden sitter på plass, fører kommander «bli» og går til andre siden av hinderet. Fører kaller inn, hund hopper over hinderet og kommer inn til utgangsstilling

Alternativ 1: Hunden sitter på plass, fører kommanderer «bli», hunden blir sittende, fører løper og hopper over hinder, snur og hopper over hinder tilbake, løper inn igjen til hunden og stiller seg på plass. Her kan det utdeles bonuspoeng for stil.

Alternativ 2: Hunden sitter på plass, fører og hund hopper over hinder sammen, snur seg mot hinder igjen med hunden i utgangsposisjon.

**Øvelse 4: Snurre rundt på 2**

Fører får hunden til å stå på 2 bein og kommanderer «snurre rundt». Poeng etter antall hele snurrer på 30 sek. Alle hjelpemidler tillatt. Her er det bonuspoeng på stil og finesse.

**Øvelse 5: Kryp**

Max poeng: Hunden sitter på plass, fører kommanderer dekk og kryp, hund kryper med albuer på bakken i gitt distanse. Fører kommanderer hund på plass.

Alternativ 1: Hunden sitter på plass, fører kommanderer dekk og kryp, hund kryper med albuer på bakken i gitt distanse med god hjelp av fører, alle hjelpemidler tillatt. Fører kommanderer hund på plass.

Alternativ 2: Hunden sitter på plass, fører går ned på alle fire og kryper med albuer i bakken, angitt distanse med hunden ved sin side, fører reiser seg opp og får hunden i utgangsposisjon. Her vil det kunne oppnås høy høy bonus for stilfull utførelse.